খুলনা আওয়ামী লীগ-যুবলীগের ৩ নেতা যশোরে গুলিবিদ্ধ
যশোরের অভয়নগর উপজেলায় আওয়ামী লীগ ও যুবলীগের তিন নেতা যশোরে দুর্বৃত্তের ছোড়া গুলিতে আহত হয়েছেন।
তারা হলেন—খুলনার ফুলতলা উপজেলার ফুলতলা ইউনিয়ন আওয়ামী লীগের সাধারণ সম্পাদক হেদায়েত হোসেন লিটু, সদস্য নাসিম ও ফুলতলা ইউনিয়ন যুবলীগের সাধারণ সম্পাদক খায়রুজ্জামান সবুজ।
আজ শনিবার সকালে অভয়নগর থানার ভারপ্রাপ্ত কর্মকর্তা (ওসি) আকিকুল ইসলাম দ্য ডেইলি স্টারকে এ তথ্য নিশ্চিত করেছেন।
তিনি জানান, 'উপজেলার রাজঘাট এলাকায় গতকাল দিবাগত রাত ১১টার দিকে এ ঘটনা ঘটে। তারা তিনজন রাজঘাট বাসস্ট্যান্ড এলাকায় একটি দোকানে চা খাচ্ছিলেন। হঠাৎ অজ্ঞাতপরিচয় সন্ত্রাসীরা তাদের লক্ষ্য করে গুলি ছোড়ে। এতে তারা তিনজনই গুরুতর আহত হন।
'তাদের মধ্যে একজনের পেটে এবং বাকি দুইজনের হাতে গুলি লেগেছে। স্থানীয় বাসিন্দারা হাসপাতালে ভর্তি করেন। তাদের মধ্যে লিটুর শারীরিক অবস্থা আশঙ্কাজনক হওয়ায় পরবর্তীতে তাকে খুলনা মেডিকেল কলেজ হাসপাতালে নেওয়া হয়েছে,' বলেন তিনি।

যশোরের অভয়নগর উপজেলায় আওয়ামী লীগ ও যুবলীগের তিন নেতা যশোরে দুর্বৃত্তের ছোড়া গুলিতে আহত হয়েছেন।